CELEX: 62017TN0023
Language: hr
Date: 2017-01-17 00:00:00
Title: Predmet T-23/17: Tužba podnesena 17. siječnja 2017. – Barnett protiv EGSO-a

3.4.2017   
            
            
               HR
            
            
               Službeni list Europske unije
            
            
               C 104/50
            
         Tužba podnesena 17. siječnja 2017. – Barnett protiv EGSO-a
   (Predmet T-23/17)
   (2017/C 104/70)
   Jezik postupka: francuski
   
      Stranke
   
   
      Tužitelj: Inge Barnett (Roskilde, Danska) (zastupnici: S. Orlandi i T. Martin, odvjetnici)
   
      Tuženik: Europski gospodarski i socijalni odbor
   
      Tužbeni zahtjev
   
   Tužiteljica od Općeg suda zahtijeva da
   utvrdi i presudi:
   
               —
            
            
               poništava se odluka od 21. ožujka 2016., donesena u svrhu izvršenja presude Službeničkog suda od 22. rujna 2015. kojom se tužiteljici uskraćuje pravo na prijevremenu mirovinu bez umanjenja mirovinskih prava;
            
         
               —
            
            
               podredno, Europskom gospodarskom i socijalnom odboru nalaže se da tužiteljici isplati iznos od 207 994,14 eura na ime imovinske štete koju je pretrpjela uvećan za zatezne kamate počevši od dana dospijeća dugovanih iznosa, po stopi koju određuje Europska središnja banka (ESB) za glavne operacije refinanciranja, uvećanoj za tri i pol boda, te paušalni iznos od 25 000 eura na ime neimovinske štete koju je pretrpjela;
            
         
               —
            
            
               u svakom slučaju, Europskom gospodarskom i socijalnom odboru nalaže se snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog, koji se temelji na povredi članka 266. UFEU-a, jer tuženik nije uzeo u obzir obrazloženje presude Službeničkog suda od 22. rujna 2015., Barnett/EGSO, (F-20/14, u daljnjem tekstu: presuda Službeničkog suda, EU:F:2015:107), u svrhu donošenja provedbenih mjera. Posebice, iz obrazloženja pobijane odluke proizlazi da je tuženik zanemario kriterije navedene u općim provedbenim odredbama (OPO) pri navodnom preispitivanju tužiteljičine kandidature. U svakom slučaju, pobijana odluka ne može otkloniti nezakonitost koju je utvrdio Službenički sud, a to je neodređivanje interesa službe u OPO-u od strane EGSO-a.
            
         
               2.
            
            
               Drugi tužbeni razlog, koji se temelji na činjenici da pobijana odluka sadržava više očitih pogrešaka u ocjeni interesa službe koji je navodno postojao u 2013.
            
         
               3.
            
            
               Treći tužbeni razlog, istaknut podredno, koji se temelji na nenadležnosti EGSO-a za donošenje nove odluke o dodjeli prijevremene mirovine bez umanjenja mirovinskih prava nakon brisanja članka 9. stavka 2. Priloga VIII. Pravilniku o osoblju Uredbom br. 1023/2013 Europskog parlamenta i Vijeća od 22. listopada 2013. o izmjeni Pravilnika o osoblju za dužnosnike Europske unije i Uvjeta zaposlenja ostalih službenika Europske unije (SL L 2013., L 287, str. 15.). Slijedom toga, tužiteljici je zbog nezakonitosti utvrđene u presudi Službeničkog suda u potpunosti bila uskraćena mogućnost ostvarivanja koristi od odnosne mjere. Stoga joj treba u cijelosti nadoknaditi štetu.